Matt Carle

Matthew Carle (s. 25. syyskuuta 1984 Anchorage, Alaska, Yhdysvallat) on entinen yhdysvaltalainen jääkiekkopuolustaja. Hän pelasi useimmiten kakkosparissa all-round puolustajana. Carle pelasi urallaan 12 kautta NHL-liigassa.

Ura
Carle on kotoisin Alaskasta ja on paikallisten juniorisarjojen kasvatti. Hän siirtyi kaudeksi 2000–2001 mukaan Yhdysvaltain alle 18-vuotiaiden maajoukkueohjelmaan pelaamaan NAHL- ja USHL-sarjoja. Kauden 2002–2003 Carle pelasi USHL:ää River City Lancersin joukkueessa. Hänet palkittiin kauden päätteeksi parhaana puolustajana, valittiin ensimmäiseen tähdistökentälliseen ja kesällä 2003 San Jose Sharks varasi Carlen toisella kierroksella numerolla 47.

Vuodet 2003–2006 Carle kävi Denverin yliopistoa. Hän pelasi NCAA:ssa hyvä kausia. Ensimmäinen kausi 2003–2004 Carlella päättyi koko NCAA:n mestaruuteen, kausi 2004–2005 päättyi mestaruuteen toisen kerran peräkkäin. Hän oli tehoilla 12+28=40 NCAA:n toiseksi tehokkain puolustaja Reid Cashmanin jälkeen ja valittiin kauden päätteeksi WCHA:n ensimmäiseen tähdistökentälliseen. Kaudella 2005–2006 Carle teki 39 ottelussa tehot 19+34=53 ollen sarjan tehokkain puolustaja ja koko NCAA:n pistepörssin kuudes Joe Pavelskin ja Paul Stastnyn kanssa. Hänet valittiin WCHA:n parhaaksi puolustavaksi pelaajaksi, vuoden pelaajaksi, WCHA:n ensimmäiseen tähdistökentälliseen ja Pohjois-Amerikan parhaaksi yliopistopelaajaksi palkiten Hobey Baker Awardilla. Carle pelasi kevätkauden 2006 San Jose Sharksissa. Hän debytoi NHL:ssä 25. maaliskuuta 2006. Carle pelasi keväällä 2006 yhteensä 12 runkosarjaottelua tehoin 3+3=6 ja 11 playoff-ottelua tehoin 0+3=3.

Carle pelasi NHL:ssä hienon tulokaskauden 2006–2007 tehdessään 77 ottelussa tehot 11+31=42. Hän oli puolustajalle kovilla tehoilla joukkueen tehokkain puolustaja. Carle valittiin kauden päätteeksi tulokkaiden tähdistöön ja hän pelasi NHL:n nuorten tähdistöottelussa. Hän oli kauden tehokkain tulokaspuolustaja ja sijoittui tulokkaiden pistepörssissä kuudenneksi Pittsburgh Penguinsin Jordan Staalin ja New Jersey Devilsin Travis Zajacin kanssa. Kaudella 2007–2008 Carlen kausi oli tehojan valoissa paljon hiljaisempi, kun 62 ottelussa syntyi tehot 2+13=15. Hänet kaupattiin Ty Wishartin, ensimmäisen kierroksen- (kesälle 2009) ja neljännen kierroksen (kesälle 2010) varausvuoron kanssa kaudeksi 2008–2009 Tampa Bay Lightningiin vaihdossa Dan Boyleen ja Brad Lukowichiin. Carle ehti pelata Lightningissa vain 12 ottelua tehoin 1+1=2, kunnes hänet kaupattiin marraskuussa 2008 kolmannen kierroksen varausvuoron (kesälle 2009) kanssa Philadelphia Flyersiin vaihdossa Steve Emingeriin, Steve Downieen ja neljännen kierroksen varausvuoroon (kesälle 2009). Carle teki Flyersissa loppukauden 64 ottelussa tehot 4+20=24.

Kaudella 2009–2010 Carle teki tehot 6+29=35. Flyers pääsi keväällä 2010 Stanley Cup -finaaleihin asti, mutta joukkue hävisi Chicago Blackhawksille otteluvoitoin 4–2.

Heinäkuussa 2012 Carle palasi Tampa Bay Lightningiin kuusivuotisella sopimuksella.

Carle teki kaudeksi  sopimuksen Nashville Predatorsin kanssa. Kuuden ottelun jälkeen Nashville asetti Carlen waivers-listalle tarkoituksena purkaa hänen sopimuksensa. Carle päätti lopettaa ammattilaisuransa.

Maajoukkue
Carle voitti alle 20-vuotiaiden maailmanmestaruuden 2004 ja alle 18-vuotiaiden maailmanmestaruuden 2002.

Tilastot
 1999–2000  Alaska All-Stars  AASHA  42  14  28  42  –  –  –  –  –  – 2000–2001  US NTDP  NAHL  55  1  4  5  33  –  –  –  –  – 2001–2002  US NTDP  USHL  12  0  0  0  21  –  –  –  –  –   US NTDP  NAHL  7  1  2  3  0  –  –  –  –  – 2002–2003  River City Lancers  USHL  59  12  30  42  98  11  2  2  4  20  2003–2004  Univ. of Denver  NCAA  30  5  21  26  33  –  –  –  –  –        JMM  6  1  0  1  4 2004–2005  Univ. of Denver  NCAA  41  12  28  40  62  –  –  –  –  –  2005–2006  Univ. of Denver  NCAA  39  11  42  53  58  –  –  –  –  –    San Jose Sharks  NHL  12  3  3  6  14  11  0  3  3  4 2006-2007  Worcester Sharks  AHL  3  0  2  2  0  –  –  –  –  –   San Jose Sharks  NHL  77  11  31  42  30  11  2  3  5  0 2007–2008  San Jose Sharks  NHL  62  2  13  15  26  11  0  1  1  4  2008–2009  Tampa Bay Lightning  NHL  12  1  1  2  6  –  –  –  –  –   Philadelphia Flyers  NHL  64  4  20  24  16  6  0  3  3  4 2009–2010  Philadelphia Flyers  NHL  80  6  29  35  16  23  1  12  13  8 2010–2011  Philadelphia Flyers  NHL  82  1  39  40  23  11  0  4  4  2 2011–2012  Philadelphia Flyers  NHL  82  4  34  38  36  11  2  4  6  6 2012–2013  Tampa Bay Lightning  NHL  48  5  17  22  4  –  –  –  –  –        MM  10  0  2  2  0  2013–2014  Tampa Bay Lightning  NHL  82  2  29  31  28  4  1  0  1  0 2014–2015  Tampa Bay Lightning  NHL  59  4  14  18  26  25  0  3  3  4 2015–2016  Tampa Bay Lightning  NHL  64  2  7  9  26  14  0  5  5  4 11 kautta  yhteensä  NHL  724  45  237  282  251  127  6  38  44  36

Lähteet

 Viitteet 

Luokka:Yhdysvaltalaiset jääkiekkoilijat
Luokka:San Jose Sharksin varaamat pelaajat
Luokka:Vuonna 1984 syntyneet
Luokka:Elävät henkilöt